  Туспуктэм: София Хохрякова Наталия Сильвестрова 3-8 толшоре Москваысь ВДНХ-ын «Россия» форум-адӟытонысь (0+) «Мы из Удмуртии!» стендэ 54 сюрс адями вуылӥз. Котькуд шутэтскон нуналэ элькунлэн стендэныз 9 сюрс мурт тодматскиз. Со сярысь улосвыл тӧролэн но кивалтэтлэн пресс-службазы ивортӥз. Стендлэн тужгес но пичи куноезлы вить толэзь вылэм, нош тужгес арлыдоезлы -  96 арес.  Туристъёслэн лыдӟы туж трос вал ке но, куноос мотоциклэн туспуктэм лэсьтыны, элькунысь тодмо адямиосын ӝуждалазэс ӵошатыны, интерактивной панельёсысь Брангуртысь песянайёслэсь кырӟамзэс кылзӥськыны, Тол Бабайлэсь мадиськонъёссэ тодыны, мунёос но фетрлэсь пельнянь лэсьтонъя мастер-классъёсы пыриськыны вуттӥзы. Тодэ вайытом, Удмуртилэн стендэз 75 номеро павильонын интыяськемын. 5-тӥ толсуре 2023-тӥ арын ВДНХ-ын Удмуртилэн нуналэз ортчиз. Адӟытон 12-тӥ оштолэзёзь ужалоз. Тегъёс: адӟытон Лулчеберет Удмуртия Москва Россия  